โปรเจกต์ใหญ่
&nbsp;
18 ส.ค. 2554

....ทีมข่าวการเงิน
เข้าไปนั่งเป็นกรรมการผู้อำนวยการใหญ่ บริษัท การบินไทย ไม่เท่าไหร่ คุณปิปิยสวัสดิ์ อัมระนันทน์ ก็ทำเรื่องใหญ่...ในไทยอินเตอร์ 
ใหญ่กว่าซื้อฝูงบินซะอีก โปรเจกต์หญ่ายจริงๆ 
เพราะคุณปิดั๊นไปหงุดหงิดกับภาพที่เห็นแอร์การบินไทย ตัวใหญ่ๆ โตๆ ถึงขั้นตุ้ยนุ้ย แต่ไม่น่ารักน่าชัง
ว่าแล้วก็กำลังจะมีนโยบายแก้แอร์อ้วน ตุ้ยนุ้ย ใครอ้วนพีเกินปกติจะต้องลดน้ำหนักส่วนเกินลงมาให้ได้ภายใน 6 เดือน
ทำไม่ได้ เจอย้ายการทำงานจากคนที่บินอยู่บนฟากฟ้า ลงมาบริการภาคพื้นดิน
แต่ไม่ได้แกล้งนะ หากใครมีใบรับรองแพทย์ว่าลดน้ำหนักแบบฉับพลันไม่ได้ ก็ให้อ้วนและบินต่อไปได้
และเพื่อช่วยเหลือบรรดาแอร์กี่...เอ๊ยแอร์อ้วน คุณปิลงทุนขนาดให้ควานหาบริษัทที่รับหน้าที่ในการแก้ความอ้วนให้ตำรวจจราจรสำเร็จมาแล้ว เป็นที่ปรึกษาลดความอ้วน
ม่ายช่ายแอร์คนเดียวที่จะลด คุณปิก็จะลดด้วย...คุณปิตั้งเป้าไม่มาก เบาะๆ แค่มูลค่าดัชนีมวลกายจะลดจากไม่ถึง 28 เหลือ 25 ให้ได้ประมาณนี่แหละ...
บอกซิเออ เธอจะเอาเท่าไหร่ เอาเท่าไหร่ ไม่อ้วนเอาเท่าไหร่... อ้วนเอาไว้ทำไม..